turjo4nis/wikipedia-bn-dump-20250701 huggingface dataset:
মিশেল মাইয়র

মিশেল মাইয়র (জন্ম ১২ই জানুয়ারি ১৯৪২) সুইজারল্যান্ডের জ্যোতিঃপদার্থবিজ্ঞানী ও জেনেভা বিশ্ববিদ্যালয়ের মহাকাশ বিষয়ক বিভাগের সংখ্যাতিরিক্ত সাম্মানিক (এমেরিটাস) অধ্যাপক। ২০০৭ সালে অধ্যাপনার কাজ থেকে অবসর গ্রহণের পরে তিনি জেনেভা মানমন্দিরে গবেষক হিসেবে যোগদান করেন। তিনি মহাবিশ্বের গঠন ও ক্রমবিকাশের পাঠে নতুন আলোর সঞ্চার করার পাশাপাশি সৌরজগতের বাইরে সূর্যের মত নক্ষত্র ঘিরে আবর্তনরত প্রথম গ্রহ আবিষ্কারের স্বীকৃতিতে ২০১৯ সালে পদার্থবিজ্ঞানে যৌথভাবে নোবেল পুরস্কারে ভূষিত হন (দিদিয়ে কেলোজ এবং জিম পিবল্‌স-এর সাথে)।

ছাত্রজীবন
মাইয়র ১৯৬৬ সালে লোজান বিশ্ববিদ্যালয় থেকে বিজ্ঞানে স্নাতকোত্তর উপাধি এবং ১৯৭১ সালে জেনেভা মানমন্দির থেকে মহাকাশবিজ্ঞানে ডক্টরেট উপাধি (পিএইচ ডি) অর্জন করেন।.

উচ্চশিক্ষায়তনিক কর্মজীবন
১৯৭১ থেকে ১৯৮৪ সাল পর্যন্ত মাইয়র জেনেভা বিশ্ববিদ্যালয়ের অধীন গবেষণা সংস্থা জেনেভা মানমন্দিরে সহযোগী গবেষক হিসেবে কাজ করেন। তিনি ১৯৮৪ সালে উক্ত বিশ্ববিদ্যালয়ের সহকারী অধ্যাপক হিসেবে দায়িত্ব পালন করেন। পরবর্তীতে ১৯৮৮ সালে তিনি অধ্যাপক হিসেবে যুক্ত হয়ে ২০০৭ সালে পর্যন্ত দায়িত্ব পালন করেন এবং সেখান থেকেই নিয়মানুসারে তিনি অবসর গ্রহণ করেন। মাইয়র ১৯৯৮ থেকে ২০০৪ সাল পর্যন্ত জেনেভা মানমন্দিরের পরিচালকের দায়িত্ব পালন করেন। ২০০৭ সাল থেকে তিনি জেনেভা বিশ্ববিদ্যালয়ের সংখ্যাতিরিক্ত সাম্মানিক (এমেরিটাস) অধ্যাপক হিসেবে যুক্ত আছেন।

গবেষণা
মিশেল মাইয়র ১৯৯৫ সালে সর্বপ্রথম এমন বহির্গ্রহ আবিষ্কার করেন যার মাতৃনক্ষত্রের আকৃতি আমাদের নিজের নক্ষত্র,সূর্যের মতো। উল্লেখ্য,
সৌরজগতের বাহিরের গ্রহগুলোকে বহির্গ্রহ (Exoplanet) বলে। প্রথম বহির্গ্রহ শনাক্ত করা হয় ১৯৯২ সালে। সে-বছর পিএসআর বি১২৫৭+১২ নামক পালসারটির চারপাশে বেশ কিছু ভূসদৃশ (টেরেস্ট্রিয়াল) গ্রহ আবিষ্কৃত হয়। কিন্তু কোনো প্রধান ধারার তারাকে আবর্তনকারী প্রথম বহির্গ্রহ শনাক্ত করেন মিশেল মাইয়র ও নোবেলজয়ী  দিদিয়ে কেলোজ ১৯৯৫ সালে।
সেটি ছিল পৃথিবীর বেশ কাছে অবস্থিত তারা ৫১ পেগাসি কে চারদিকে একবার আবর্তন করে এমন একটি দানব গ্রহ যার ভর আমাদের বৃহস্পতির প্রায় সমান। কিন্তু এই বহির্গ্রহটির উপস্থিতি সাধারণভাবে পাওয়া যায় নি। এর জন্য তারা ডপলার এফেক্ট ব্যবহার করেছিলেন। পরবর্তীতে আরও ৪০০০ টিরও অধিক বহির্গ্রহ আবিষ্কার হয়। যা থেকে আমরা গ্রহদের গতি,ধরন,আকৃতি ইত্যাদি সম্পর্কে জানতে পারি।

প্রাপ্ত পুরস্কারসমূহ 
 প্রি জ্যুল জনসেন পুরস্কার (১৯৯৮)
 শ পুরস্কার (২০০৫)
 উল্ফ পুরস্কার (২০১৭)
 পদার্থবিজ্ঞানে নোবেল পুরস্কার (২০১৯)

তথ্যসূত্র 

১৯৪২-এ জন্ম
জীবিত ব্যক্তি
নোবেল বিজয়ী পদার্থবিজ্ঞানী
সুইজারল্যান্ডীয় নোবেল বিজয়ী
আলবার্ট আইনস্টাইন পদক বিজয়ী
ফরাসি বিজ্ঞান একাডেমির সদস্য
পদার্থবিজ্ঞানে ওল্ফ পুরস্কার বিজয়ী
অ্যালেক্স টেইট

অ্যালেক্স রস টেইট (; জন্ম: ১৩ জুন, ১৯৭২) পাপারোয়া এলাকায় জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৮ থেকে ১৯৯৯ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন অ্যালেক্স টেইট।

প্রথম-শ্রেণীর ক্রিকেট 
১৯৯৪-৯৫ মৌসুম থেকে ২০০০-০১ মৌসুম পর্যন্ত অ্যালেক্স টেইটের প্রথম-শ্রেণীর খেলোয়াড়ী জীবন চলমান ছিল। ১৯৯৬-৯৭ মৌসুমে দূর্দান্ত খেলা উপহার দেন। হ্যামিল্টনের সেডন পার্কে অকল্যান্ড এইসেসের বিপক্ষে প্রথম ইনিংসে ৯/৪৮ পান। এ বোলিং পরিসংখ্যানটি নর্দার্ন ডিস্ট্রিক্টসের জন্যে রেকর্ডবিশেষ। খেলায় তিনি ১৩০ রান খরচায় ১৬ উইকেট পেয়েছিলেন। এছাড়াও, খেলার বোলিং পরিসংখ্যানটি নিউজিল্যান্ডের প্রথম-শ্রেণীর ক্রিকেটে সেরা হিসেবে পরিগণিত হয়। হক কাপ প্রতিযোগিতায় নর্থল্যান্ডের সদস্যরূপে খেলেছেন।

মালয়েশিয়ার কুয়ালালামপুরে অনুষ্ঠিত ১৯৯৮ সালের কমনওয়েলথ গেমসে ক্রিকেটে অংশ নেন তিনি। সেমি-ফাইনালে দলটি অস্ট্রেলিয়ার কাছে শোচনীয়ভাবে পরাজিত হয়। তৃতীয় স্থান নির্ধারণী খেলায় শ্রীলঙ্কাকে পরাজিত করে ঐ প্রতিযোগিতায় তার দল ব্রোঞ্জপদক লাভ করেছিল।

আন্তর্জাতিক ক্রিকেট 
১৯৯০-এর দশকের শেষদিকে নিউজিল্যান্ডের পক্ষে আন্তর্জাতিক পর্যায়ে অংশগ্রহণ করেছিলেন। সমগ্র খেলোয়াড়ী জীবনে পাঁচটিমাত্র একদিনের আন্তর্জাতিকে অংশগ্রহণ করেছেন। কোন টেস্টে অংশগ্রহণ করার সুযোগ হয়নি তার। ২৪ অক্টোবর, ১৯৯৮ তারিখে ঢাকায় জিম্বাবুয়ে দলের বিপক্ষে ওডিআইয়ে অভিষেক ঘটে তার। ১৭ নভেম্বর, ১৯৯৯ তারিখে দিল্লিতে স্বাগতিক ভারতের বিপক্ষে সর্বশেষ ওডিআইয়ে অংশ নেন তিনি।

তথ্যসূত্র

আরও দেখুন 
 শন টেইট
 পিটার কোম্যান
 এক টেস্টের বিস্ময়কারী
 অকল্যান্ড ক্রিকেট দল
 ১৯৯৮ কমনওয়েলথ গেমসে ক্রিকেট
 নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৭২-এ জন্ম
জীবিত ব্যক্তি
১৯৯৮ কমনওয়েলথ গেমসের ক্রিকেটার
কমনওয়েলথ গেমসে ব্রোঞ্জপদক বিজয়ী নিউজিল্যান্ডীয়
কমনওয়েলথ গেমসের ক্রিকেটে পদক বিজয়ী
নিউজিল্যান্ডীয় ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নর্দার্ন ডিস্ট্রিক্টসের ক্রিকেটার
মুকুন্দিয়া জমিদার বাড়ি

মুকুন্দিয়া জমিদার বাড়ি বাংলাদেশ এর রাজবাড়ী জেলার রাজবাড়ী সদর উপজেলার মুকুন্দিয়া গ্রামে অবস্থিত এক ঐতিহাসিক জমিদার বাড়ি।

ইতিহাস
জমিদার দ্বারকানাথ সাহা এই জমিদার বাড়িটি প্রতিষ্ঠা করেন। তিনি তার জমিদারী আমলে খুবই প্রভাবশালী একজন ব্যক্তি ছিলেন। তার মৃত্যুর পর তার ছেলে বাবার স্মৃতিস্বরূপ একটি মঠ নির্মাণ করেন। এছাড়াও বাবার মঠটির পাশাপাশি মায়ের স্মৃতিস্বরূপও একটি ছোট মঠ নির্মাণ করেন।

অবকাঠামো

বর্তমান অবস্থা

তথ্যসূত্র

রাজবাড়ী জেলার দর্শনীয় স্থান
জমিদার বাড়ি
কালীদহ বরদা বাবু জমিদার বাড়ি

কালীদহ বরদা বাবু জমিদার বাড়ি বাংলাদেশ এর ফেনী জেলার ফেনী সদর উপজেলার কালীদহ ইউনিয়নে অবস্থিত এক ঐতিহাসিক জমিদার বাড়ি।

ইতিহাস
জমিদার বরদা প্রসন্ন দাস ফেনী সদর উপজেলার কালীদহ ইউনিয়নে ১৮৬০ শতকের দিকে এই জমিদার বাড়িটি প্রতিষ্ঠিত করেন।

অবকাঠামো
তিন তলা বিশিষ্ট বাড়িটি ইট, পাথর ও সুড়কি দিয়ে নির্মিত হয়েছিল।

বর্তমান অবস্থা
বর্তমানে বাড়িটি পরিত্যক্ত অবস্থায় আছে।

তথ্যসূত্র

ফেনী জেলার দর্শনীয় স্থান
ঐতিহাসিক স্থান
১৮৬০-এ প্রতিষ্ঠিত
অম্বর রায়

অম্বর খিরিদ রায় (; ৫ জুন ১৯৪৫ - ১৯ সেপ্টেম্বর ১৯৯৭) তৎকালীন ব্রিটিশ ভারতের বাংলা প্রদেশের কলকাতায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬৯ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে বাংলা দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিংয়ের পাশাপাশি উইকেট-রক্ষণে দক্ষতা দেখিয়েছেন অম্বর রায়।

প্রথম-শ্রেণীর ক্রিকেট 
১৯৬০-৬১ মৌসুম থেকে ১৯৭৭-৭৮ মৌসুম পর্যন্ত অম্বর রায়ের প্রথম-শ্রেণীর খেলোয়াড়ী জীবন চলমান ছিল। লড়াকু চিত্তের অধিকারী ছিলেন তিনি। তরুণ অবস্থায় অন্যতম প্রতিশ্রুতিশীল ব্যাটসম্যান হিসেবে পরিচয় পেয়েছিলেন। বামহাতে স্ট্রোকের ফুলঝুড়ি ছোটাতেন। রঞ্জী ট্রফিতে দূর্দান্ত প্রতাপে অংশ নেন। দুই দশকের অধিক সময় খেলেন। এ সময় তিনি বাংলা দলের সেরা বামহাতি ব্যাটসম্যান ছিলেন।

জাতীয় দল থেকে উপেক্ষিত হলেও ষাট ও সত্তুরের দশকে বাংলা দলের প্রধান মেরুদণ্ডকারীর ভূমিকায় অবতীর্ণ হয়েছিলেন। বেশ কয়েক বছর দলের শীর্ষস্থানীয় ব্যাটসম্যান ছিলেন। শুধুমাত্র রঞ্জি ট্রফিতেই ৪৯.৫৭ গড়ে ৩,৮১৭ রান তুলেছিলেন। প্রায় দুই দশকব্যাপী প্রথম-শ্রেণীর খেলোয়াড়ী জীবনে ১৮ সেঞ্চুরি সহযোগে ৪৩.১৫ গড়ে ৭,১৬৩ রান তুলেন।

আন্তর্জাতিক ক্রিকেট 
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন অম্বর রায়। ৩ অক্টোবর, ১৯৬৯ তারিখে নাগপুরে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ডিসেম্বর, ১৯৬৯ তারিখে কলকাতায় সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

নাগপুরে অভিষেক ঘটা খেলায় নিউজিল্যান্ডের বিপক্ষে প্রথম ইনিংসে ৪৮ রান তুলেছিলেন। এ ইনিংসে দশটি বাউন্ডারির মার ছিল। এ পর্যায়ে ফারুক ইঞ্জিনিয়ারের সাথে অষ্টম উইকেট জুটিতে ৭৩ রানের ইনিংস খেলেন। তাসত্ত্বেও, তার দল পরাজিত হয়েছিল। তবে, পরবর্তী খেলাগুলোয় তেমন সুবিধে করতে পারেননি। ঐ মৌসুমের শেষদিকে সফরকারী অস্ট্রেলিয়া দলের বিপক্ষে দিল্লি ও কলকাতা টেস্টে অংশ নেন। কলকাতায় নিজ শহরে ১৮ ও ১৯ রান তুলেছিলেন। এটিই তার সর্বশেষ টেস্টে অংশগ্রহণ ছিল। খেলাগুলোয় তেমন ভালোমানের রান সংগ্রহে ব্যর্থ হন।

ফলশ্রুতিতে, দলের বাইরে রাখা হয়। এরপর আর তাকে আন্তর্জাতিক ক্রিকেটে অংশ নিতে দেখা যায়নি।

অবসর 
ক্রিকেট খেলা থেকে অবসর গ্রহণের পর ১৫ বছর বাংলা দলের নির্বাচকমণ্ডলীর সদস্য হিসেবে দায়িত্ব পালন করেছেন। এ সময়েই সৌরভ গাঙ্গুলী’র ন্যায় সেরা খেলোয়াড় বাছাইয়ে ব্যাপক ভূমিকা রেখেছিলেন। এছাড়াও, ১৯৮৪ থেকে ১৯৮৬ সময়কালে জাতীয় দল নির্বাচকেরও দায়িত্বে ছিলেন। ভারতের অন্যতম সুপরিচিত উদ্বোধনী ব্যাটসম্যান পঙ্কজ রায়ের ভাইপো তিনি।

জীবনের শেষদিকে ম্যালেরিয়া রোগে আক্রান্ত হন। অতঃপর ১৯ সেপ্টেম্বর, ১৯৯৭ তারিখে ৫২ বছর বয়সে কলকাতায় অম্বর রায়ের দেহাবসান ঘটে।

তথ্যসূত্র

আরও দেখুন 
 চেতন চৌহান
 এ. জি. মিল্খা সিং
 বাংলা ক্রিকেট দল
 ভারতীয় টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৪৫-এ জন্ম
১৯৯৭-এ মৃত্যু
ইন্ডিয়ান ইউনিভার্সিটিজের ক্রিকেটার
পূর্বাঞ্চলের ক্রিকেটার
বাংলার ক্রিকেটার
বাজির সুলতান টোব্যাকোর ক্রিকেটার
ভারতীয় ক্রিকেটার
ভারতের টেস্ট ক্রিকেটার
স্টেট ব্যাংক অব ইন্ডিয়ার ক্রিকেটার
কলকাতা থেকে আগত ক্রিকেটার
সাঁইথিয়া জংশন রেলওয়ে স্টেশন

সাঁইথিয়া জংশন রেলওয়ে স্টেশন ভারতের অন্যতম প্রাচীন স্টেশনগুলির মধ্যে একটি এবং ভারতের পশ্চিমবঙ্গ রাজ্যের বীরভূম জেলার সাঁইথিয়া শহরকে রেল-পরিষেবা প্রদান করে। পূর্ব রেলওয়ের হাওড়া বিভাগের প্রশাসনিক নিয়ন্ত্রণে রয়েছে রেলওয়ে স্টেশনটি। সাঁইথিয়া জংশন স্টেশন সাঁইথিয়া জিআরপি থানার অধীনে রয়েছে। এই রেলস্টেশনে প্রতিদিন মোট ৫৪ টি ট্রেনের আগমন এবং ছাড় রয়েছে। সাঁইথিয়া জংশন বীরভূম জেলার তৃতীয় ব্যস্ততম রেলওয়ে স্টেশন। এই রেলওয়ে স্টেশনটি হাওড়া ডিডিশনের এন এস জি ৫ ক্যাটেগরির মধ্যে ব্যস্ততম রেলওয়ে স্টেশন এবং হাওড়া ডিডিশনের সমস্ত এন এস জি ক্যাটেগরির রেলওয়ে স্টেশনগুলির মধ্যে ষষ্ঠ ব্যস্ততম। এটি ৪ টি গুরুত্বপূর্ণ ট্রেনের উদ্ভব স্টেশন হিসাবেও কাজ করে।

ইতিহাস
১৮৫৯ সালের সেপ্টেম্বরে সাহেবগঞ্জ লুপের খানা-রাজমহল বিভাগের নির্মাণকাজ শেষ হয়েছিল। সাঁইথিয়া রেলস্টেশনের নির্মাণ কাজ পুরো রেল লাইনটি তৈরির অংশ হিসাবে করা হয়েছিল এবং ওই বছরই সাঁইথিয়া রেলওয়ে স্টেশনের সূচনা। এই স্টেশন থেকে প্রথম যাত্রীবাহী ট্রেন যাত্রা শুরু ১৮৫৯ সালের ১ সেপ্টেম্বর। ১৮৬০ সালের ৪ জুলাই হাওড়া থেকে খানা জংশন হয়ে থেকে রাজমহল পর্যন্ত ট্রেন যাত্রার সূচনা হয়।

অন্ডাল – সাঁইথিয়া শাখা লাইনটি ১৯১৩ সালে নির্মিত হয়েছিল।

সুযোগ-সুবিধা
সাঁইথিয়া রেলস্টেশনের সুযোগ-সুবিধার মধ্যে রয়েছে প্রথম শ্রেণীর ও দৃতীয় শ্রেণীর ওয়েটিং রুম, চলমান সিড়ি, দুটি ওভার ব্রিজ, ডিজিটাল ঘড়ি, সিসিটিভি ক্যামেরা, প্রসাধন এবং বুকস্টল।

পণ্য পরিবহন সুবিধা
২০১৮ সাল পর্যন্ত সাঁইথিয়া রেলওয়ে স্টেশনে অনেকগুলি মালগুদাম ছিল। বর্তমানে তা রেলওয়ে সাইডিং হিসাবে ব্যবহৃত হয় রেকে মাল লোড ও আনলোড করার জন্য।

তথ্যসূত্র 

বীরভূম জেলার রেলওয়ে স্টেশন
পশ্চিমবঙ্গের জংশন রেলওয়ে স্টেশন
হাওড়া রেলওয়ে বিভাগ
১৮৫৯-এ ভারতে চালু রেলওয়ে স্টেশন
শহিদুল ইসলাম

অধ্যাপক শহিদুল ইসলাম একজন মুক্তিযোদ্ধা, বাংলাদেশ জাতীয়তাবাদী দলের রাজনীতিবিদ এবং কুষ্টিয়া-২ (ভেড়ামারা-মিরপুর) আসনের সাবেক সংসদ সদস্য। তিনি ষষ্ঠ, সপ্তম ও অষ্টম জাতীয় সংসদ নির্বাচনে সাংসদ নির্বাচিত হয়েছিলেন।

জন্ম ও প্রাথমিক জীবন 
শহিদুল ইসলাম কুষ্টিয়া জেলার ভেড়ামারা উপজেলার বাহিরচর ইউনিয়নে জন্মগ্রহণ করেন।

রাজনৈতিক ও কর্মজীবন 
শহিদুল ইসলাম একজন মুক্তিযোদ্ধা। তিনি কুষ্টিয়া জেলা বিএনপির সাবেক সভাপতি ও জাতীয় নির্বাহী কমিটির সদস্য। তিনি ষষ্ঠ, সপ্তম ও অষ্টম জাতীয় সংসদ নির্বাচনে সাংসদ নির্বাচিত হয়েছিলেন। ২০০৮ সালের নির্বাচনে তিনি পরাজিত হন। ডিসেম্বর ২০১৮ সালের নির্বাচনে মনোনয়ন জমা দিয়েও প্রত্যাহার করে নেন।

আরও দেখুন 

 ষষ্ঠ জাতীয় সংসদ সদস্যদের তালিকা
 সপ্তম জাতীয় সংসদ সদস্যদের তালিকা
 অষ্টম জাতীয় সংসদ সদস্যদের তালিকা

তথ্যসূত্র

বহিঃসংযোগ 

 ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –জাতীয় সংসদ
 সপ্তম জাতীয় সংসদ সদস্যদের তালিকা (জুন ১৯৯৬)  –জাতীয় সংসদ
 অষ্টম জাতীয় সংসদ সদস্যদের তালিকা (২০০১)  –জাতীয় সংসদ

কুষ্টিয়া জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
জীবিত ব্যক্তি
জর্জ ট্যাপস্কট

জর্জ ল্যান্সলট ডাস্টি ট্যাপস্কট (; জন্ম: ৭ নভেম্বর, ১৮৮৯ - মৃত্যু: ১৩ ডিসেম্বর, ১৯৪০) কেপপ্রদেশের বার্কলি ওয়েস্ট এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিং করতেন ডাস্টি ট্যাপস্কট নামে পরিচিত জর্জ ট্যাপস্কট।

এলজি, এনভি ও এলই - এ তিন ট্যাপস্কট ভ্রাতা সকলেই প্রথম-শ্রেণীর খেলায় অংশ নিয়েছিলেন। তন্মধ্যে, লিওনেল ট্যাপস্কট দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছিলেন। জর্জ ও লিওনেল - উভয়েই গ্রিকুয়াল্যান্ড ওয়েস্টের পক্ষে খেলেছেন। এছাড়াও, তার বোন বিলি ট্যাপস্কট উইম্বলডন ও ফেঞ্চ চ্যাম্পিয়নশীপে কোয়ার্টার-ফাইনাল পর্যন্ত অগ্রসর হয়েছিলেন।

প্রথম-শ্রেণীর ক্রিকেট 
১৯১০-১১ মৌসুম থেকে ১৯২২-২৩ মৌসুম পর্যন্ত জর্জ ট্যাপস্কটের প্রথম-শ্রেণীর খেলোয়াড়ী জীবন চলমান ছিল। মারকুটে ব্যাটসম্যান হিসেবে পরিচিত ছিলেন তিনি। মার্চ, ১৯১১ সালে নাটাল দলের বিপক্ষে ১০৬ রানের ইনিংস খেলে প্রতিশ্রুতিশীলতার স্বাক্ষর রাখলেও পরবর্তীতে এ ধারা ধরে রাখতে পারেননি। এরপর ডিসেম্বর মাসে সত্তুর মিনিটে ১১১ রানের দূর্দান্ত ইনিংস খেলেন। বাদ-বাকী দক্ষিণ আফ্রিকা একাদশের সদস্যরূপে ট্রান্সভালের বিপক্ষে করেন ৬০ রান। তবে, ১৯১২ সালে ইংল্যান্ড সফরে তাকে দক্ষিণ আফ্রিকা দলের বাইরে রাখা হয়।

আন্তর্জাতিক ক্রিকেট থেকে উপেক্ষিত হবার পর ঘরোয়া ক্রিকেটে ব্যাট ও বল হাতে যথেষ্ট সফলতার সাথে গ্রিকুয়াল্যান্ড ওয়েস্টের পক্ষে ১৯২৩ সাল পর্যন্ত খেলতে থাকেন। তবে, হাঁটুর আঘাতের কারণে প্রথম-শ্রেণীর ক্রিকেটকে বিদায় জানাতে বাধ্য হন তিনি।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ ট্যাপস্কট। ১৩ ডিসেম্বর, ১৯১৩ তারিখে ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

১৯১৩-১৪ মৌসুমে জে. ডব্লিউ. এইচ. টি. ডগলাসের নেতৃত্বাধীন ইংল্যান্ড দল দক্ষিণ আফ্রিকা গমন করে। সিরিজের প্রথম টেস্টে খেলার সুযোগ পান এবং ৪ ও ১ রান তুলেছিলেন। ফলশ্রুতিতে, তাকে আর দলে খেলার জন্যে আমন্ত্রণ জানানো হয়নি।

১৩ ডিসেম্বর, ১৯৪০ তারিখে ৫১ বছর বয়সে কিম্বার্লী এলাকায় জর্জ ট্যাপস্কটের দেহাবসান ঘটে।

তথ্যসূত্র

আরও দেখুন 
 বব ক্যাটারল
 সাইভার্ট স্যামুয়েলসন
 গটেং ক্রিকেট দল
 এক টেস্টের বিস্ময়কারী
 দক্ষিণ আফ্রিকান টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৮৮৯-এ জন্ম
১৯৪০-এ মৃত্যু
গ্রিকুয়াল্যান্ড ওয়েস্টের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
হারিশ চন্দ্র (রাজা)

রাজা হারিশ চন্দ্র রায় ছিলেন চাকমা সার্কেলের ৪৭তম রাজা।

জীবনী
তিনি ছিলেন রাজা ধরম বক্স খানের নাতি। 

তিনি হুরোহোটে গোজার (গোত্র) রানী দয়াময়ীয়ের সাথে বিবাহ বন্ধনে আবদ্ধ হন। 

তাঁর নানী, কালিন্দি রানী ১৮৭১-৭২ সালের লুসাই অভিযানের জন্য কুলি পরিবহন সরবরাহে সহায়তা করেছিলেন। এই সেবার স্বীকৃতি হিসাবে ব্রিটিশ ভারত সরকার হরিশচন্দ্রকে রায় বাহাদুর উপাধি দিয়েছিল। ১৮৭৩ সালে তাঁর নানীর মৃত্যুর পরে তিনি চাকমাদের প্রধান হন এবং পরের বছর তাঁকে রাজা উপাধি দেওয়া হয়। নৃতাত্ত্বিক লেখক জে পি মিলসের অনুসারে, হরিশচন্দ্রের "মাতালতা, অযোগ্যতা এবং অসম্পূর্ণতা" তাকে এতটা অকার্যকর শাসক হিসাবে অভিহিত করেছিল যে ১৮৮৪ সালের এপ্রিলে তাকে পদচ্যুত করা জরুরি হয়ে পড়ে। ১৮৮৫ সালে তিনি মারা যান।

সন্তানাদি
 রাজকুমারী 
 রাজা ভুবন মোহন রায়
 রাজকুমার রমনী মোহন রায়

তথ্যসূত্র

আরো পড়ুন
 
 

চাকমা রাজপরিবার
চাকমা ব্যক্তি
বাংলাদেশী বৌদ্ধ
১৮১৪-এ জন্ম
১৮৮৫-এ মৃত্যু
ভারতীয় বৌদ্ধ
বৌদ্ধ রাজশাসক
১৮৪১-এ জন্ম
আনকা

আনকা () বা আনকা মোগরেব () আরব্য পুরাণের একটি রহস্যময়, কাল্পনিক বা দুর্লভ স্ত্রীপক্ষী যা অনেক দূরে উড়ে যায় এবং অনেক যুগ পর একবার দেখা দেয়। যদিও বলা হয়ে থাকে যে এই পাখিকে সূর্য যেখানে অস্ত যায় সেই স্থানে পাওয়া যায়।

ব্যুৎপত্তি 
আরবি "আনকা" শব্দটি "আ'নাক" () শব্দের স্ত্রীলিঙ্গ। "আ'নাক"-এর অর্থ "দীর্ঘ গলদেশ (লম্বা গলা) বিশিষ্ট" অথবা "যার গলা লম্বা ও মোটা"। এর মাধ্যমে বুঝা যায় যে এটি বক, সারস বা মানিকজোড়-জাতীয় পাখি। আবার এও বুঝা যায় যে এটি পৃথু বলিষ্ঠ গলদেশ বিশিষ্ট ঈগল, চিল বা বাজ-জাতীয় পাখি।

"মোগরেব" বা "মুগরিব" () শব্দটির একাধিক অর্থ রয়েছে, যেমন "অচেনা, বিদেশাগত, দূরবর্তী, অদ্ভুত, পশ্চিম বা সূর্যাস্ত ("মাগরেব" বা "মাগরিব" শব্দের সাথে সম্পর্কিত), অজানা, মানবহীন" এবং "শুক্ল, ভোর" যার দ্বারা প্রকাশ পায় প্রাণীটির সঙ্গে জড়িত ধাঁধাঁ, রহস্যময়তা ও অবাস্তবতা।

বর্ণনা 
বর্ণিত আছে আনকা খুবই সুদর্শন ও চমকপ্রদ বর্ণময় পালকবিশিষ্ট - যার আছে লম্বা গলা, চারটি পাখা এবং সব ধরনের প্রাণীর সঙ্গে মিল। এর গলায় রয়েছে শ্বেত বর্ণের সরু পালক রাশি।

কথিত আছে যে আনকা পক্ষীকে আল্লাহ্‌ সৃষ্টি করেছিলেন পরিপূর্ণ রূপে কিন্তু এটিকে পৃথিবীর ওপর একটি আজাব বা উপদ্রব হয়ে যাবার কারণে মেরে ফেলা হয়। জাকারিয়া কাজউইনী তার "আজায়েবুল মখলুকাত ওয়া গরায়েবুল মওজুদাত" গ্রন্থে আনকা পক্ষী সম্পর্কে একথা লিখেছেনঃ "[এই পাখি] কোহেকাফে (কোহকাফ বা কোকাফ) নিঃসঙ্গে বসবাসকারী পাখিদের জ্ঞাতিভাই" এবং "[এটি] একটি জ্ঞানী পাখি যার রয়েছে যুগের পর যুগের অর্জিত অভিজ্ঞতা। এটি নীতিগত উপদেশ ও অনুযোগও দেয়"। কাজউইনী আরও বলেন যে আনকা ১৭০০ বছর বাঁচে ও ৫০০ বছর বয়সে ডিম পাড়ে। ডিম থেকে বাচ্চা ফোটার পর তা ভিতরেই থাকে ও ১২৫ বছর পর বের হয়।

আনকা পাখির সাথে পারসিক পুরাণের সীমোরগ পাখির তুলনা করা হয়। ইসলামী স্বর্ণযুগে দুটি পাখিকে এক ধরা হত। আরব্য রজনীর সিন্দাবাদের কাহিনীতে উল্লেখ্যিত রোখ পাখি হয়তোবা এই আনকা পাখিরই একটি রূপ।

আরও দেখুন 
 আরব্য পুরাণ
 সীমোরগ
 ফিনিক্স পাখি

তথ্যসূত্র 

রূপকথা
পুরাণ
আরব্য কিংবদন্তি জীব
অপদেবতা
নারী কিংবদন্তি প্রাণী
কিংবদন্তি পাখি
সেনেরখিল জমিদার বাড়ি

সেনেরখিল জমিদার বাড়ি বাংলাদেশ এর ফেনী জেলার সোনাগাজী উপজেলার সেনেরখিল গ্রামে অবস্থিত এক ঐতিহাসিক জমিদার বাড়ি।

ইতিহাস
প্রায় পাঁচশত শতাব্দী আগে জমিদার উপেন্দ্র সেনগুপ্ত চৌধুরী ও মহেন্দ্র সেনগুপ্ত চৌধুরী মিলে এই জমিদার বাড়িটি প্রতিষ্ঠা করেন। জমিদার বাড়িটি ব্রিটিশ বিরোধী আন্দোলনের জন্য ইতিহাসের খাতায় নাম লিখিয়েছে। কারণ এই বাড়িটিতে মাষ্টারদা সুর্যসেন ও প্রীতিলতা ওয়াদ্দেদারের কয়েকবার এসে আশ্রয় নিয়েছেন।

অবকাঠামো

বর্তমান অবস্থা

তথ্যসূত্র

ফেনী জেলার দর্শনীয় স্থান
বাঁশপাড়া জমিদার বাড়ি

বাঁশপাড়া জমিদার বাড়ি বাংলাদেশ এর ফেনী জেলার ছাগলনাইয়া উপজেলার বাঁশপাড়া গ্রামে অবস্থিত এক ঐতিহাসিক জমিদার বাড়ি। এই জমিদার বাড়িটি থেকে জমিদার বাড়ির পাশে অবস্থিত সাত মঠ জনসাধারণের কাছে সবচেয়ে বেশি পরিচিত।

ইতিহাস
জমিদার বিনোদ বিহারি এই বাঁশপাড়া জমিদার বাড়িটি প্রতিষ্ঠিত করেন। এছাড়াও তিনি এখানে সাতটি মন্দির বা মঠ নির্মাণ করেন। যার জন্য অনেকে উক্ত বাড়িটিকে সাত মন্দির বা মঠের বাড়ি বলে থাকে। অনেকে আবার বিনোদ বিহারির বাড়ি বলেও ডেকে থাকে। বিনোদ বিহারি ভারতবর্ষ ভাগ হলে তিনি উক্ত জমিদারীর সকল সম্পত্তি ছেড়ে ভারতের কলকাতায় চলে যান। এরপর থেকেই উক্ত বাড়িটি পরিত্যক্ত হয়ে পড়ে।

অবকাঠামো

বর্তমান অবস্থা

তথ্যসূত্র

ফেনী জেলার প্রত্নতাত্ত্বিক স্থাপনা
ফেনী জেলার দর্শনীয় স্থান
২০১৯ বিশ্ব আর্টিস্টিক জিমন্যাস্টিকস চ্যাম্পিয়নশিপ

২০১৯ সালের বিশ্ব আর্টিস্টিক জিমন্যাস্টিকস চ্যাম্পিয়নশিপ জার্মানির স্টুটগার্টে  ৪ অক্টোবর থেকে ১৩ অক্টোবর ২০১৯ পর্যন্ত অনুষ্ঠিত হবে।  চ্যাম্পিয়নশিপ হ্যানস-মার্টিন-স্লেয়ার-হ্যালে অনুষ্ঠিত হবে, ১৯৮৯ এবং ২০০৭ এর পরে তৃতীয়বারের মতো চ্যাম্পিয়নশিপটি স্টুটগার্ট শহরে আয়োজিত হচ্ছে আর পঞ্চমবারের মতো জার্মানিতে এটির আয়োজন হচ্ছে।

১ অক্টোবর পর্যন্ত ৯২টি ফেডারেশন এই চ্যাম্পিয়নশিপে তাদের জিমন্যাস্টদের নাম রেজিস্ট্রেশন করেছে, মোট ২৮৯ জন পুরুষ এবং ২৫৯ জন মহিলার নাম রয়েছে।

প্রতিযোগিতার সময়সূচী 
স্থানীয় সময় অনুযায়ী (UTC + 2)।

একনজরে পদক তালিকা

পদকপ্রাপ্ত ব্যক্তি 
তারকাচিহ্নিত (*) নামগুলি দলকে বিকল্প হিসাবে চিহ্নিত করে।

পদক তালিকায় অবস্থান

সার্বিক

পুরুষ

মহিলা

পুরুষদের ফলাফল

দলগত 
সবচেয়ে বয়স্ক এবং কনিষ্ঠ প্রতিযোগী

একক অল-রাউন্ড 
সবচেয়ে বয়স্ক  এবং কনিষ্ঠ প্রতিযোগী

ফ্লোর 
সবচেয়ে বয়স্ক এবং কনিষ্ঠ প্রতিযোগী

পমেল হর্স 
সবচেয়ে বয়স্ক  এবং কনিষ্ঠ প্রতিযোগী

রিং 
সবচেয়ে বয়স্ক  এবং কনিষ্ঠ প্রতিযোগী

ভল্ট 
সবচেয়ে বয়স্ক  এবং কনিষ্ঠ প্রতিযোগী

প্যারালাল বার 
সবচেয়ে বয়স্ক  এবং কনিষ্ঠ প্রতিযোগী

হরিজন্টাল বার 
সবচেয়ে বয়স্ক  এবং কনিষ্ঠ প্রতিযোগী

মহিলাদের ফলাফল

দলগত 
সবচেয়ে বয়স্ক এবং কনিষ্ঠ প্রতিযোগী

তথ্যসূত্র 

ক্রীড়া প্রতিযোগিতা
বিশ্ব চ্যাম্পিয়নশিপ
কালিয়াকৈর হাই-টেক পার্ক

কালিয়াকৈর হাই-টেক পার্ক বা কালিয়াকৈর হাই-টেক সিটি (পূর্বনাম: বঙ্গবন্ধু হাইটেক সিটি) বাংলাদেশের ঢাকা বিভাগের গাজীপুর জেলার কালিয়াকৈর শহরে তথ্যপ্রযুক্তি খাতে বাংলাদেশ সরকারের উদ্যোগে নির্মীয়মান একটি অবকাঠামোগত সুবিধা প্রদানকারী উচ্চ প্রযুক্তিমূলক বাণিজ্যিক অঞ্চল। ১৯৯৯ সালে প্রথম এ ব্যাপারে আলোচনা শুরু হয়। এরপর প্রায় ১০ বছর এ ব্যাপারে কর্মকাণ্ড স্থগিত থাকে। ২০১০ সালে তথ্যপ্রযুক্তি খাতে ব্যাপক কর্মসংস্থানের মাধ্যমে বেকারত্ব হ্রাস ও আর্থ-সামাজিক সমৃদ্ধি অর্জনের লক্ষ্যে বাংলাদেশ সরকার বাংলাদেশ হাই-টেক পার্ক কর্তৃপক্ষ প্রতিষ্ঠা করে। কালিয়াকৈর হাইটেক সিটি হলো বাংলাদেশ হাইটেক পার্ক কর্তৃপক্ষের প্রথম প্রকল্প। সব মিলিয়ে ৬টি প্রকল্প এখন নির্মাণাধীন আছে। এর আদি নাম ছিল "কালিয়াকৈর হাইটেক পার্ক"। পরে ২০১৬ সালে এর নাম বদলে "বঙ্গবন্ধু হাইটেক সিটি" রাখা হয়। ২০২৪ সালের নভেম্বরে আবার আগের নামে ফিরিয়ে আনা হয়। চালু হবার পরে এখানে বহু শত কোটি মার্কিন ডলার বিনিয়োগ, বহু শত কোটি ডলারের সফটওয়্যার রপ্তানি এবং হাজার হাজার যুবকের কর্মসংস্থান হবে বলে সরকার আশা করছে।

পরিকল্পনা ও বিনিয়োগ
কালিয়াকৈর হাইটেক সিটিতে থাকবে বাংলাদেশের জাতীয় তথ্যভান্ডার বা জাতীয় ডেটা সেন্টার, যার নির্মাণ খরচ প্রায় ১ হাজার ৬০০ কোটি টাকা। এখানে সামিট টেকনো পলিশ লিমিটেডের ৬০ হাজার বর্গফুটের শিল্প ভবন, যুক্তরাজ্য ভিত্তিক কোম্পানি ভাইব্রেন্ট সফটওয়্যারের ভবন, বাংলাদেশ টেকনো সিটি, ইত্যাদি ভবনের নির্মাণকাজ চলছে। ২৬টি দেশী ও বিদেশী বিনিয়োগকারী তথ্যপ্রযুক্তি ব্যবসা প্রতিষ্ঠানের কাছে জমি বরাদ্দ দেওয়া হয়েছে। এখান থেকে তারা ল্যাপটপ (বহনযোগ্য কম্পিউটার), মোবাইল ফোন (বহনযোগ্য টেলিফোন), পিসি (ব্যক্তিগত কম্পিউটার) ও বিভিন্ন সহায়ক যন্ত্রাংশ (এক্সেসরিজ) তৈরি বা সংযোজন করবে।
২০২১ সালের ৩০ সেপ্টেম্বর বঙ্গবন্ধু হাই-টেক সিটিতে সাতটি কোম্পানিকে প্লট বরাদ্দের চুক্তি স্বাক্ষর করে বাংলাদেশ হাইটেক পার্ক কর্তৃপক্ষ। আগামী ৪০ বছরের জন্য বঙ্গবন্ধু হাই-টেক সিটিতে ওয়ালটন হাই-টেক ইন্ডাস্ট্রিজ লিমিটেড, টেকনোমিডিয়া লিমিটেড, ড্যাফোডিল কম্পিউটার্স লিমিটেড, সেলট্রোন ইলেক্ট্রো ম্যানুফ্যাকচারিং সার্ভিস লিমিটেড, উল্কাসেমি প্রাইভেট লিমিটেড, ম্যাকটেল লিমিটেড, চাইল্ড হেলথ রিসার্চ ফাউন্ডেশন বিনিয়োগের সুযোগ পাবে। এরা হার্ডওয়্যার, সফটওয়্যার, আইওটি, বিপিও, গবেষণা ও উন্নয়ন, ডাটা সেন্টার ইত্যাদি নিয়ে কাজ করবে। নভেম্বর ২০২১ পর্যন্ত এখানে বিভিন্ন প্রতিষ্ঠান ১২০.৭৬ মিলিয়ন মার্কিন ডলার বিনিয়োগ করেছে এবং ৪৬০ জনের কর্মসংস্থান হয়েছে। ২০২৫ সালের মধ্যে ১২৬৪.৮৪ মিলিয়ন ডলার বিনিয়োগ এবং ৪১ হাজার ২৬৯ জনের কর্মসংস্থান সৃষ্টি হবে বলে আশা করা হচ্ছে।

উৎপাদন
এই হাইটেক সিটিতে ভাইব্র্যান্ট সফটওয়্যার (বিডি) লিমিটেড ২০২১ সালের সেপ্টেম্বর মাসে মোবাইল ফোন ব্র্যান্ড নকিয়া স্মার্টফোনের প্রথম লটের উৎপাদন শেষ করেছে।

তথ্যসূত্র

আরও দেখুন
 বাংলাদেশ হাই-টেক পার্ক কর্তৃপক্ষ

বাংলাদেশের উচ্চ-প্রযুক্তিমূলক বাণিজ্যিক অঞ্চল
ব্যবসা উদ্যান
গাজীপুর জেলা
সোম্যাটিক স্নায়ুতন্ত্র

সোম্যাটিক স্নায়ুতন্ত্র () এসএনএস বা স্বেচ্ছাপ্রবৃত্ত স্নায়ুতন্ত্র হচ্ছে প্রান্তীয় স্নায়ুতন্ত্রের একটি অংশ যা ঐচ্ছিক পেশীর মাধ্যমে শরীরে নড়াচড়ার স্বতঃপ্রবৃত্ত নিয়ন্ত্রণের সাথে যুক্ত।

অ্যাফারেন্ট স্নায়ু তন্তু () বা সংজ্ঞাবহ স্নায়ু ও ইফারেন্ট স্নায়ু তন্তু () বা মোটর স্নায়ু মিলে সোম্যাটিক স্নায়ুতন্ত্র গঠিত। অ্যাফারেন্ট স্নায়ু শরীরের বিভিন্ন অংশ থেকে কেন্দ্রীয় স্নায়ুতন্ত্রে সংবেদনশীলতা পরিবহনের কাজ করে; আর ইফারেন্ট স্নায়ুগুলোর কাজ সম্পূর্ণ বিপরীত, অর্থাৎ তারা কেন্দ্রীয় স্নায়ুতন্ত্র থেকে নির্দেশনা শরীরের নির্দিষ্ট স্থানে পৌঁছে দেওয়ার কাজ করে। ইফারেন্ট স্নায়ুগুলো এই কাজটি করে পেশীর সংকোচনের মাধ্যমে, যেখানে অসংবেদনশীল (নন-সেনসরি) স্নায়ুকোষ রয়েছে যা দেহের কঙ্কালের সাথে থাকা পেশী ও ত্বকের সাথে যুক্ত। ‘অ্যাফারেন্ট’ শব্দের ‘a’ ও ‘ইফারেন্ট’ শব্দের ‘e’ ইংরেজিতে যথাক্রমে ‘ad-’ (অর্থাৎ ‘to’, ‘toward’ বা ‘দিকে’ বা কেন্দ্রীয় স্নায়ুতন্ত্রের দিকে) এবং ‘ex-’ (‘out of’ বা ‘বাইরে’ বা কেন্দ্রীয় স্নায়ুতন্ত্রের বাইরে) অর্থের দিকে নির্দেশ করে।

গঠন 
মানবদেহে স্নায়ুর ৪৩টি বিভাগ বা সেগমেন্ট রয়েছে। প্রতিটি বিভাগের সাথে এক জোড়া সংজ্ঞাবহ (সংবেদনশীল বা সেনসরি) এবং মোটর স্নায়ু রয়েছে। শরীর থাকা স্নায়ুর এই ৪৩টি বিভাগের মধ্যে ৩১টির উৎপত্তি সুষুম্নাকাণ্ড থেকে ও বাকি ১২টি ব্রেইনস্টেম থেকে।

এগুলি ছাড়াও শরীরে কয়েক হাজার এর সাথে সংযোগকারীর স্নায়ুর উপস্থিতি রয়েছে।

সোম্যাটিক স্নায়ুতন্ত্র দুটি অংশ নিয়ে গঠিত:

 সুষুম্না স্নায়ু : এগুলো হচ্ছে প্রান্তীয় স্নায়ু তা সংবেদনশীলতার তথ্য (সেনসরি ইনফরমেশন) সুষুম্নাকাণ্ডের দিকে ও মোটর নির্দেশনা সুষুম্নাকাণ্ড থেকে বাইরের দিকে বহন করে। 
 করোটিকা স্নায়ু : এগুলো হচ্ছে সেই স্নায়ুতন্তু যা ব্রেইনস্টেমের থেকে ও শরীরের অন্যন্য অংশ থেকে ব্রেইনস্টেমের দিকে তথ্য পরিবহন করে। বহনকৃত তথ্য বা অনুভূতির গন্ধ, দৃষ্টি, চোখ, চোখের পেশী, মুখ, স্বাদ, কান, ঘাড়, কাঁধ এবং জিহ্বা অন্তর্ভুক্ত।

আরও দেখুন 

 স্বয়ংক্রিয় স্নায়ুতন্ত্র 
 এন্টেরিক স্নায়ুতন্ত্র 
 স্নায়ুতন্ত্র

তথ্যসূত্র 

প্রান্তীয় স্নায়ুতন্ত্র
সোম্যাটিক স্নায়ুতন্ত্র
সংবেদী স্নায়ুতন্ত্র
গিফোর্ডগেট

গিফোর্ডগেট হচ্ছে হেডিংটন, পূর্ব লুথিয়ান, স্কটল্যান্ডের একটি রাস্তা। এটি সেন্ট মেরি চার্চের বিপরীতে টাইন নদী সংলগ্ন এবং দ্বাদশ শতাব্দীর নুঙ্গেট ব্রিজকে উপেক্ষা করে চলেছে। গিফোর্ডগেট রাস্তাটি ওয়াটারসাইড রোড, ফোর্ড রোড এবং একটি সরু পথ দিয়ে গিফোর্ড রোডের (২০০৫ সালে প্রশস্ত হয়) সাথে সংযুক্ত হয়েছে।

গিফোর্ডগেট জন নক্সের জন্মস্থান বলে জানা গেছে, এটি ৫ থেকে ৭ নম্বরের ওক গাছ দ্বারা চিহ্নিত করা যায়। গিফোর্ডগেটে প্রায় ১২টি বাড়ি রয়েছে।

আরো দেখুন
 ভেনেল
 অ্যাবিনিজার প্লেস, উইক

তথ্যসূত্র

স্কটল্যান্ডের রাস্তা
হরি সিং

মহারাজা হরি সিং (২৩ সেপ্টেম্বর ১৮৯৫ – ২৬ এপ্রিল ১৯৬১) ভারতের জম্মু ও কাশ্মীর রাজ্যের শেষ মহারাজা ছিলেন।

তথ্যসূত্র 

হিন্দু রাজশাসক
জম্মু ও কাশ্মীরের মহারাজ
সিংহাসনচ্যুত রাজশাসক
১৮৯৫-এ জন্ম
১৯৬১-এ মৃত্যু
ভারতীয় হিন্দু
ডোগরা ব্যক্তি